
ประกาศองค์การบริหารส่วนตำบลเชียรใหญ่
เรื่อง  สอบราคาจ้างเหมาโครงการปรับปรุงถนนสายสังโฆ  หมู่ที่  8  บ้านบางเลียบ
………………………………………………………………………………..
ด้วยองค์การบริหารส่วนตำบลเชียรใหญ่  มีความประสงค์จะสอบราคาจ้างเหมา โครงการปรับปรุง
ถนนสายสังโฆ  หมู่ที่  8  ต่อจากบ้านนายชำนาญ  โดยใช้หินคลุกเป็นวัสดุปรับปรุงผิวจราจรกว้าง  3.50  เมตร  ระยะทางยาว  850  เมตร  ปริมาตรหินคลุกไม่น้อยกว่า  900  ลูกบาศก์เมตร  เกรดเกลี่ยเรียบและบดอัดแน่นด้วยเครื่องจักร  พร้อมติดตั้งป้ายประชาสัมพันธ์โครงการ  จำนวน  1  ป้าย 
ผู้มีสิทธิเสนอราคาจะต้องมีคุณสมบัติดังนี้
1.  เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราช
การส่วนท้องถิ่น  ในขณะที่ยื่นซองสอบราคา
3. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคา
และ  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม


4. ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น


5.  มีผลงานก่อสร้างประเภทเดียวกัน   ในวงเงินไม่น้อยกว่า  203,000 บาท


6.  ราคากลางของงานก่อสร้างในการสอบราคาครั้งนี้ เป็นเงิน 406,000 บาท (สี่แสนหกพันบาทถ้วน)


ราคากลางที่ประกาศนี้อาจมีการเปลี่ยนแปลงได้ตามหลักเกณฑ์ของการคำนวณราคากลาง  และ Factor F  ใหม่ที่คณะรัฐมนตรีเห็นชอบ


กำหนดดูสถานที่ก่อสร้าง   ในวันที่  28  สิงหาคม  2549  ระหว่างเวลา  11.00  น.  ถึง  12.00  น.  ณ  ที่ทำการองค์การบริหารส่วนตำบลเชียรใหญ่ และกำหนดรับฟังคำชี้แจงรายละเอียดเพิ่มเติมในวันที่ 28 สิงหาคม  2549  เวลา  13.00 น.  เป็นต้นไป  ณ  ที่ทำการองค์การบริหารส่วนตำบลเชียรใหญ่


กำหนดยื่นซองสอบราคา  ตั้งแต่วันที่  29 สิงหาคม  2549 ถึงวันที่  29  สิงหาคม 2549 ระหว่างเวลา  11.00  น.  ถึง  12.00  น.  ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  และกำหนดเปิดซองสอบราคาในวันที่  29  สิงหาคม  2549  ตั้งแต่เวลา  13.00  น.  เป็นต้นไป
/ ผู้สนใจติดต่อ……

ผู้สนใจติดต่อขอรับ / ซื้อเอกสารสอบราคาในราคาชุดละ  500  บาท  ได้ที่  ที่ทำการองค์การบริหารส่วนตำบลเชียรใหญ่  ระหว่างวันที่ 11  สิงหาคม 2549 ถึงวันที่ 25 สิงหาคม 2549 หรือสอบถามทางโทรศัพท์หมายเลข  0 - 7538 - 6180  ในวันและเวลาราชการ
ประกาศ  ณ  วันที่  7  เดือน  สิงหาคม  พ.ศ.  2549
     ( ลงชื่อ )

( นายประสาสน์     ศรีเจริญ )

นายกองค์การบริหารส่วนตำบลเชียรใหญ่
